აბიდოსის დინასტია

აბიდოსის დინასტია — ძველი ეგვიპტის ფარაონების დინასტია. მართავდა ზემო ეგვიპტის ნაწილს ეგვიპტის მეორე გარდამავალი პერიოდის დროს ძვ. წ. 1650-1600 წლების განმავლობაში. სხვა დინასტიებისაგან განსხვავებით, რომელთაც ნომერი მისცა მანეთონმა, ამ დინასტიას ნომერი არ აქვს.

იმის შესახებ, რომ მსგავსი დინასტია აბიდოსში არსებობდა, პირველად 1988 წელს განაცხადა დეტლეფ ფრანკემFranke Detlef. Zur Chronologie des Mittleren Reiches. Teil II: Die sogenannte Zweite Zwischenzeit Altägyptens // Orientalia 57. — 1988. — S. 259.. 1997 წელს ეგვიპტოლოგმა კიმ რიჰოლტმა გამოთქვა ვარაუდი, რომ აღნიშნული დინასტია მართავდა ეგვიპტეს XV და XVI დინასტიების პარალელურადRyholt K. S. B. The Political Situation in Egypt during the Second Intermediate Period c. 1800-1550 B.C. — P. 164..

დინასტიის არსებობა დადასტურდა 2014 წლის იანვარში, როდესაც არქეოლოგმა ჯოზეფ ვეგნერმა აბიდოსში აღმოაჩინა აქამდე უცნობი ფარაონის სენებკაის საფლავი, რომელიც აგებული იყო დაახლოებით ძვ. წ. 1650 წელს.

დინასტია სავარაუდოდ იყო ადგილობრივი წარმოშობისა და სრულიად დამოუკიდებელნი იყვნენ ჰიქსოსებისაგან. თუ ვიმსჯელებთ საფლავის მცირე ზომებით, უნდა ვივარაუდოთ, რომ დინასტიას ჰქონდა მცირე რესურსები.

სამეფო ნეკროპოლისი მდებარეობს აბიდოსის სამხრეთში ე. წ. ანუბისის მთასთან, მის ახლობლად მდებარეობს შუა სამეფოს ფარაონების სენუსერტ III-ისა (XII დინასტია) და სებეხოტეპ I-ის (XIII დინასტია) საფლავები.

სქოლიო

კატეგორია:ძველი ეგვიპტის დინასტიები